**Daniel Higginbotham**, vanligvis kalt Danny Higginbotham, (født 29. desember 1978 i Manchester, Stor-Manchester, England) er en engelsk fotballspiller som har spilt for fire engelske og en belgisk klubb. Han spiller nå for Sheffield United.

Biografi
--------

Danny Higginbotham startet sin fotballkarriere i Manchester United der han skrev under på sin første profesjonelle kontrakt sommeren 1997. Han debuterte for United 10. mai 1998 da de vant 2-0 over Barnsley i en ligakamp. Higginbotham spilte ikke flere kamper for *the Red Devils* denne sesongen, og heller ikke i den påfølgende sesongen spilte han noen obligatoriske kamper for United. I november 1998 ble han lånt ut til den belgiske klubben Royal Antwerp dette låneoppholdet ble meget uheldig der han ble anklaget for å ha angrepet en dommer som førte til utestengelse i 4 måneder. Han returnerte fra dette låneoppholdet i juni 1999. Også i 1999/00-sesongen ble det lite spilletid for Higginbotham, og da sesongen var over hadde han bare spilt 3 ligakamper og 3 cupkamper for klubben fra Manchester.

På grunn av lite spilletid i United valgte han å gå til Derby County som kjøpte han for £2 000 000 i juli 2000. Han spilte sin første kamp for Derby 19. august 2000 i en ligakamp mot Southampton, og da 2000/01-sesongen var over hadde han spilt 26 ligakamper for *the Rams*. I 2001/02-sesongen ble det 37 ligakamper, og i denne sesongen scoret han også sitt første mål for klubben fra Derbyshire. Det skjedde 16. mars 2002 i en ligakamp mot Bolton Wanderers der Higginbotham scoret på straffe i det 87. spilleminutt.

Etter å ha spilt 23 ligakamper og laget 2 ligamål for Derby i første del av 2002/03-sesongen kjøpte Southampton han for £1 500 000 i januar 2003. Higginbotham debuterte for Southampton 8. februar 2003 i en ligakamp mot Blackburn Rovers, og i siste del av 2002/03-sesongen spilte han 9 ligakamper for *the Saints*. Deretter ble det 27 ligakamper i 2003/04-sesongen og 21 ligakamper og 1 ligamål i 2004/05-sesongen. Ligamålet, som var hans første for Southampton, kom 7. mai 2005 da de spilte 2-2 borte mot Crystal Palace.
I hans fjerde og siste sesong for klubben fra Hampshire fikk han bokført 37 ligakamper og 3 ligamål.

Sommeren 2006 ble han solgt til Stoke City for £225 000. Hans første kamp for Stoke var mot Southend United 5. august 2006, mens hans første mål for *the Potters* kom 14. oktober 2006 i en ligakamp mot Leeds United. Etter at Michael Duberry hadde forlatt Stoke til fordel for Reading ble Danny Higginbotham utnevnt til kaptein for Stoke i februar 2007.

Karriere som spiller
--------------------

|
|  |
|  | Klubb | Klubbforbindelse | Klubbkamper | Ligakamper | Klubbmål | Ligamål | Periode |
| Englands flagg | Manchester United | Kontrakt | 1 | 1 | 0 | 0 | 08/1997 - 11/1998 |
| Belgias flagg | Royal Antwerp | Lån | - | - | - | - | 11/1998 - 06/1999 |
| Englands flagg | Manchester United | Kontrakt | 6 | 3 | 0 | 0 | 06/1999 - 07/2000 |
| Englands flagg | Derby County | Kontrakt | 98 | 86 | 4 | 3 | 07/2002 - 01/2003 |
| Englands flagg | Southampton | Kontrakt | 106 | 94 | 4 | 4 | 01/2003 - 08/2006 |
| Englands flagg | Stoke City | Kontrakt | 33 | 31 | 5 | 5 | 08/2006 - |

Meritter
--------

* Tapende FA-cupfinalist med Southampton i 2003.

Kilder
------

* Rollin, Glenda & Rollin, Jack: *SKYSPORTS FOOTBALL YEARBOOK 2006-07* (side 536).   
 Headline Book Publishing, London. ISBN 0-7553-1526-X

Eksterne lenker
---------------

* (en) Danny Higginbotham – FIFA Rediger på Wikidata

* (en) Danny Higginbotham – UEFA Rediger på Wikidata

* (en) Danny Higginbotham – Transfermarkt Rediger på Wikidata

* (en) Danny Higginbotham – national-football-teams.com Rediger på Wikidata

* (en) Danny Higginbotham – WorldFootball.net Rediger på Wikidata

* (en) Danny Higginbotham – Soccerbase.com Rediger på Wikidata

* (en) Danny Higginbotham – FootballDatabase.eu Rediger på Wikidata

* (en) Danny Higginbotham – Soccerway Rediger på Wikidata

* (en) Danny Higginbotham – EU-Football.info Rediger på Wikidata

* (en) Danny Higginbotham – FBref Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** LCCN
 |